Mitošiūnai
Mitošiūnai – kaimas šiaurės vakarinėje Anykščių rajono savivaldybės dalyje, 3 km į šiaurės vakarus nuo Surdegio, prie Vašuokos. Seniūnaitijos centras. Teka Vašuokos intakai Bikenis ir Maldenis, prasideda Gaidžiupis. Auga Bošos miškas, pietuose dunkso Petkūnų miškas. Praeina kelias  1222  Surdegis–Mitošiūnai–Žviliūnai , pietiniu pakraščiu – Aukštaitijos siaurasis geležinkelis. Priklauso Surdegio parapijai. Veikia senos kapinaitės.